Il-Ministru għall-Ambjent Leo Brincat qal fil-Parlament li l-waqfien tal-inċineratur tal-Marsa ilu għaddej regolarment prattikament minn kemm ilu li ġie ikkummissjunat mill-gvern preċedenti. Meta wieġeb mistoqsija tal-membri parlamentari Nazzjonalista Chiarlò Bonnici, is-Sur Bincat qal li mill-2012 sa tmiem il-leġislatura l-oħra, l-inċineratur waqaf jew ġie mwaqqaf għal 13-il darba għal total ta’ 121 jum. Is-Sur Bonnici staqsa x’kienet ir-raġuni għax l-inċineratur tal-Marsa ilu wieqaf mit-12 ta’ Ġunju 2014 skont kif tindika d-data fuq is-sit uffiċjali tal-Wasteserv Il-Ministru qal li l-kumpanija WasteServ  għarrfitu li l-impjant kellu jitwaqqaf mill-ġdid din l-aħħar darba għaliex żviluppat ħsara fl-outer ring of the PCC kawża tat-temperatura għolja preżenti fl-inċineratur.